Αλέξανδρος Κόκκινος

Σύντομο Βιογραφικό

Ο Αλέξανδρος Κόκκινος είναι Καθηγητής Παθολογίας στην Α' Προπαιδευτική Παθολογική Κλινική της Ιατρικής Σχολής του Εθνικού και Καποδιστριακού Πανεπιστημίου Αθηνών, στο ΓΝΑ "Λαϊκό".

Στην Κλινική αυτή ειδικεύθηκε στην Παθολογία και στη συνέχεια εργάσθηκε ως επιστημονικός συνεργάτης έως το 2008, όταν και διορίσθηκε στη βαθμίδα του Λέκτορα και στη συνέχεια σε εκείνη του Επίκουρου Καθηγητή, του Αναπληρωτή Καθηγητή και του Καθηγητή πρώτης βαθμίδας.

Το 2006 μετεκπαιδεύθηκε κλινικά και ερευνητικά στην παχυσαρκία στο Department of Metabolic Medicine, Imperial College London, Hammersmith Hospital, ασχολούμενος πιο συγκεκριμένα με τους νευροορμονικούς μηχανισμούς που ενέχονται στην πείνα και τον κορεσμό.

Ασχολείται κλινικά με όλες τις πτυχές της Εσωτερικής Παθολογίας και πιο ειδικά με το σακχαρώδη διαβήτη και την παχυσαρκία. Τα ερευνητικά του ενδιαφέροντα αφορούν κυρίως την παχυσαρκία καθώς και το σακχαρώδη διαβήτη και τις επιπλοκές του. Στα πλαίσια της ερευνητικής του δραστηριότητας έχει 106 δημοσιεύσεις σε έγκριτα διεθνή peer reviewed ιατρικά περιοδικά. Οι τελευταίες έχουν επιφέρει 4930 βιβλιογραφικές αναφορές (citations), με h-index 34 (google scholar).

Έχει περισσότερες από 250 διαλέξεις σε Ελληνικά και διεθνή συνέδρια και σεμινάρια και είναι μέλος σε 4 Ελληνικές και 2 διεθνείς επιστημονικές εταιρείες. Είναι πρόεδρος (Chairman) του Διοικητικού Συμβουλίου της ομάδας μελέτης μεταβολικής χειρουργικής (Metabolic Surgery Study Group – MSSG) της Ευρωπαϊκής Εταιρείας για τη Μελέτη του Διαβήτη (EASD) και αντιπρόεδρος της Ελληνικής Ιατρικής Εταιρείας Παχυσαρκίας. Το 2017 εξελέγη International Fellow του προγράμματος Strategic Centre for Obesity Professional Education - SCOPE της World Obesity Federation. Από τον Ιούνιο 2017 είναι μέλος της Εθνικής Επιτροπής Διατροφικής Πολιτικής του Υπουργείου Υγείας.